CELEX: 32018D1590
Language: sl
Date: 2018-10-19 00:00:00
Title: Sklep Komisije (EU) 2018/1590 z dne 19. oktobra 2018 o spremembi sklepov 2012/481/EU, 2014/391/EU, 2014/763/EU in 2014/893/EU glede obdobja veljavnosti okoljskih meril za podelitev znaka EU za okolje za nekatere proizvode ter z njimi povezanih zahtev za ocenjevanje in preverjanje (notificirano pod dokumentarno številko C(2018) 6805) (Besedilo velja za EGP.)

23.10.2018   
               
               
                  SL
               
               
                  Uradni list Evropske unije
               
               
                  L 264/24
               
            
         SKLEP KOMISIJE (EU) 2018/1590
         z dne 19. oktobra 2018
         o spremembi sklepov 2012/481/EU, 2014/391/EU, 2014/763/EU in 2014/893/EU glede obdobja veljavnosti okoljskih meril za podelitev znaka EU za okolje za nekatere proizvode ter z njimi povezanih zahtev za ocenjevanje in preverjanje
         
            
               (notificirano pod dokumentarno številko C(2018) 6805)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
         po posvetovanju z Odborom Evropske unije za znak za okolje,
         ob upoštevanju naslednjega:
         
                     (1)
                  
                  
                     Veljavnost okoljskih meril za podelitev znaka EU za okolje za tiskan papir ter z njimi povezanih zahtev za ocenjevanje in preverjanje iz Sklepa Komisije 2012/481/EU (2) poteče 31. decembra 2018.
                  
               
                     (2)
                  
                  
                     Veljavnost okoljskih meril za podelitev znaka EU za okolje za tiskan papir ter z njimi povezanih zahtev za ocenjevanje in preverjanje iz Sklepa Komisije 2014/391/EU (3) poteče 23. junija 2018.
                  
               
                     (3)
                  
                  
                     Veljavnost okoljskih meril za podelitev znaka EU za okolje za vpojne higienske proizvode ter z njimi povezanih zahtev za ocenjevanje in preverjanje iz Sklepa Komisije 2014/763/EU (4) poteče 24. oktobra 2018.
                  
               
                     (4)
                  
                  
                     Veljavnost okoljskih meril za podelitev znaka EU za okolje za kozmetične proizvode, ki se izperejo, ter z njimi povezanih zahtev za ocenjevanje in preverjanje iz Sklepa Komisije 2014/893/EU (5) poteče 9. decembra 2018.
                  
               
                     (5)
                  
                  
                     V skladu s sklepi preverjanja ustreznosti znaka EU za okolje (REFIT) z dne 30. junija 2017 (6) je Komisija skupaj z Odborom Evropske unije za znak za okolje ocenila ustreznost posameznih skupin proizvodov, preden je predlagala njihovo podaljšanje. Ta ocena je potrdila primernost obstoječih okoljskih meril ter z njimi povezanih zahtev za ocenjevanje in preverjanje iz sklepov 2012/481/EU, 2014/391/EU, 2014/763/EU in 2014/893/EU. Poleg tega se je na podlagi te ocene izkazalo za ustrezno, da se te skupine proizvodov ohranijo v okviru sistema podeljevanja znaka EU za okolje, vendar v nekaterih primerih z združitvijo teh skupin proizvodov z drugimi obstoječimi skupinami proizvodov, da se izboljšajo sinergije med skupinami proizvodov in spodbudi uporaba znaka EU za okolje. Pri pregledu bi bilo treba ustrezno pozornost nameniti usklajenosti med zadevnimi politikami in zakonodajo EU ter znanstvenimi dokazi.
                  
               
                     (6)
                  
                  
                     Tiskani papir in proizvodi iz predelanega papirja so med seboj tesno povezani. Poleg tega trenutno poteka postopek pregleda za proizvode iz grafičnega papirja, ki je substrat za tiskani papir. Da bi se izboljšale sinergije in spodbudila uporaba znaka EU za okolje za te skupine proizvodov, bi bilo treba do 31. decembra 2020 obdobje veljavnosti obstoječih meril za proizvode iz tiskanega papirja uskladiti s tistim, ki velja za proizvode iz predelanega papirja.
                  
               
                     (7)
                  
                  
                     Da bi se spodbudila uporaba znaka EU za okolje za posteljne vložke, bi bilo treba razmisliti o združitvi te skupine proizvodov s skupino pohištvenih proizvodov. Kot prvi korak bi bilo treba do 28. julija 2022 obdobje veljavnosti obstoječih meril za posteljne vložke uskladiti s tistim, ki velja za pohištvo.
                  
               
                     (8)
                  
                  
                     Da bi trgu ter sedanjim in morebitnim prihodnjim imetnikom dovoljenj za uporabo znaka EU za okolje zagotovili stabilnost, kar lahko spodbudi uporabo znaka za okolje EU v industriji, bi bilo treba obstoječa merila za njegovo podelitev za vpojne higienske proizvode podaljšati do 31. decembra 2022.
                  
               
                     (9)
                  
                  
                     Merila za podelitev znaka EU za okolje za kozmetične proizvode, ki se izperejo, bi bilo treba podaljšati do 31. decembra 2021, da bi bilo na voljo dovolj časa za zaključek njihovega pregleda.
                  
               
                     (10)
                  
                  
                     Zato je ustrezno podaljšati obdobje veljavnosti navedenih meril ter zahtev za ocenjevanje in preverjanje.
                  
               
                     (11)
                  
                  
                     Sklepe 2012/481/EU, 2014/391/EU, 2014/763/EU in 2014/893/EU bi bilo zato treba ustrezno spremeniti.
                  
               
                     (12)
                  
                  
                     Ukrepi iz tega sklepa so v skladu z mnenjem odbora, ustanovljenega v skladu s členom 16 Uredbe (ES) št. 66/2010 –
                  
               SPREJELA NASLEDNJI SKLEP:
         
            Člen 1
            Člen 4 Sklepa 2012/481/EU se nadomesti z naslednjim:
            
               
                  „Člen 4
                  Okoljska merila za skupino proizvodov ‚tiskani papir‘ ter z njimi povezane zahteve za ocenjevanje in preverjanje veljajo do 31. decembra 2020.“
               
            
         
         
            Člen 2
            Člen 4 Sklepa 2014/391/EU se nadomesti z naslednjim:
            
               
                  „Člen 4
                  Okoljska merila za skupino proizvodov ‚posteljni vložki‘ ter z njimi povezane zahteve za ocenjevanje in preverjanje veljajo do 28. julija 2022.“
               
            
         
         
            Člen 3
            Člen 4 Sklepa 2014/763/EU se nadomesti z naslednjim:
            
               
                  „Člen 4
                  Okoljska merila za skupino proizvodov ‚vpojni higienski proizvodi‘ ter z njimi povezane zahteve za ocenjevanje in preverjanje veljajo do 31. decembra 2022.“
               
            
         
         
            Člen 4
            Člen 4 Sklepa 2014/893/EU se nadomesti z naslednjim:
            
               
                  „Člen 4
                  Okoljska merila za skupino proizvodov ‚kozmetični proizvodi, ki se izperejo‘ ter z njimi povezane zahteve za ocenjevanje in preverjanje veljajo do 31. decembra 2021.“
               
            
         
         
            Člen 5
            Ta sklep je naslovljen na države članice.
         
         
            V Bruslju, 19. oktobra 2018
            
               
                  Za Komisijo
               
               Karmenu VELLA
               
                  Član Komisije
               
            
         
         
            (1)  UL L 27, 30.1.2010, str. 1.
         
            (2)  Sklep Komisije 2012/481/EU z dne 16. avgusta 2012 o okoljskih merilih za podelitev znaka EU za okolje za tiskan papir (UL L 223, 21.8.2012, str. 55).
         
            (3)  Sklep Komisije 2014/391/EU z dne 23. junija 2014 o določitvi okoljskih meril za podeljevanje znaka EU za okolje posteljnim vložkom (UL L 184, 25.6.2014, str. 18).
         
            (4)  Sklep Komisije 2014/763/EU z dne 24. oktobra 2014 o določitvi okoljskih meril za podelitev znaka EU za okolje za vpojne higienske proizvode (UL L 320, 6.11.2014, str. 46).
         
            (5)  Sklep Komisije 2014/893/EU z dne 9. decembra 2014 o določitvi okoljskih meril za podelitev znaka EU za okolje za kozmetične proizvode, ki se izperejo (UL L 354, 11.12.2014, str. 47).
         
            (6)  Poročilo Komisije Evropskemu parlamentu in Svetu o pregledu izvajanja Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) ter Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (COM(2017) 355 final).